Årsberetning for Barnas Turlag 2022

Gruppen har bestått av:
Gry-Heidi Brynjulfsen Montelius, Cecilie Krogh, Henrik Skjelin og Eileen Lindh Hansen (et medlem mangler). I tillegg har Gunhild Fosby arrangert trilleturer til Ertehytta tre onsdager før jul.
Medlemmer:
Pr. 31.12.22 var det registrert 63 barn i alderen 0-12 år tilknyttet Barnas Turlag. Vi har i 2022 trykket felles program med de andre Barnas Turlag i DNT-foreningene i Østfold. Alle medlemmer fikk tilsendt årets program i begynnelsen av 2022. Programmet publiseres også på nettsiden og Facebook-siden til Barnas Turlag. 

Aktivitet:
Gruppen har hatt fire styremøter i 2022. Det har også vært uformelle møter, epostkorrespondanse og planlegging av aktiviteter.

I 2022 hadde Barnas Turlag Tistedal vært med på ni arrangementer.  Alle arrangementer har vært åpne for alle, selv om vi oppfordrer deltakere til å melde inn barna.  Vi har vært med på overnatting ved åpningen av Ertekroken, og i løpet av året har vi hatt overnattingsturer til begge utleiehyttene våre, Budalsvika og Ertekroken.

Følgende aktiviteter ble gjennomført i 2022:
13.02.22		Kom deg ut-dagen		5 barn
Skulle vært vinteraktivitet, men været medførte endring i planene, og det ble i stedet tur til Kålvika i sterk vind og piskende regn.
29.04-01.05.22	Overnattingstur til Hankø	9 barn og 4 voksne
En helg med fiske, konkurranser, spill og buldring i den superfine klatreveggen på øya. Vi overnattet to netter i telt og hengekøyer. 
04-05.06.22		Åpning av Ertekroken		5 barn (i hengekøyer)
En fin åpningshelg med masse lek og aktivitet på dagen, og et festmåltid ved bålet på kvelden. Flere barn var med på åpningen, og hele fem barn ble igjen og sov i hengekøye.

12-14.08.22 Overnattingstur til Budalsvika		11 barn og 9 voksne
En helg med bading, padling og rappellering ved Tomt-Elias hule. Det ble også tid til bærplukking, sanking av sopp, og masse lek og aktivitet for barna.
04.09.22	Kom deg ut-dagen			25 barn
Sopptur til Ertehytta, med Halden Soppforening.

17-18.09.22	Overnattingstur til Tisler		8 barn og 4 voksne
Turen gikk med ferje fra Skjærhalden på lørdag, og retur søndag ettermiddag. Vi hadde med våtdrakter og snorkel-utstyr vi har fått fra Sparebankstiftelsen DnB, og fikk en fin helg med strandaktiviteter, lysing etter krabber og snorkling.  På søndagen fikk vi besøk fra Redningsskøyta som hadde et supert opplegg for barna.

29.10.22 	Mørketur ved Ertekroken		7 barn og 9 voksne
Kveldstur med refleksløype i skogen og kos rundt bålet. Fem stykk overnattet.

06.11.22	Ertemarka Rundt				 84 barn
Vi laget natursti for barna, og serverte pinnebrød i ulike varianter ved Ertehytta.
11.12.22	Nissesøndag				 75 barn
Hyggelig dag med masse snø, masse folk og skikkelig julestemning.

Vi vil gjerne sende en stor takk til alle som stiller opp og bidrar til aktiviteten i Barnas Turlag Tistedal gjennom året, og en spesiell takk til Budalsvika-gjengen som bidrar til at vi får gjennomført overnattingsturen vår dit. 
